เป็นร้านอาหารมุสลิมภายในโรงพยาบาลพญาไท เกษตรนวมินทร์ อยู่ชั้นใต้ดินเลยค่ะ จอดรถแล้วเดินมาได้เลย การจอดรถก็จอดร่วมกับของโรงพยาบาลได้ไม่มีปัญหา ร้านนี้พอบอกว่ามุสลิมก็ไม่ใช่แค่ข้าวหมกโรตีธรรมดาๆนะค่ะ คือร้านนี้จะมีแนวแบบอาหารอาหรับร่วมด้วย อย่างสลัดที่ทานวันนี้ก็เป็น สลัดข้าวคุสคูส เป็นแตงกวา มะเขือเทศ หอมใหญ่ และข้าวคุสคูส รสชาติเปรี้ยวแบบสดชื่นๆตามสไตล์เขา กินแก้เลี่ยนได้ดีเลยค่ะ (ถ่ายรูปไว้แค่เมนูเดียว หิวมากก ลืมถ่าย ขออภัยค่ะ^_^) อีกเมนู ข้าวเนื้อชีส เป็นเนื้อน่าจะเนื้ออบแล้วมีชีสข้างบนทานกับข้าวอาหรับหรือข้าว บาสมาติ เม็ดเรียวๆยาวๆ หอมกรุ่นเครื่องเทศอร่อยมากค่ะ แล้วก็สั่งเป็น ฮัมมุสแล้วเนื้อบาบีคิว ,,บาบีคิวที่ว่าไม่ใช่แบบแม็กซิกันนะค่ะ เป็นเนื้อย่างหมักเครื่องเทศมากกว่า หอม อร่อย นุ่มดีค่ะ ตัวฮัมมุสเป็นเหมือนถั่วที่เอามาบดข้นๆ ครีมๆ ทานคู่กับเนื้อแล้วแผ่นแป้งอร่อยมาก ยิ่งกินคู่กับชายิ่งดีเลยค่ะ 
ร้านนี้คนไม่ค่อยรู้จัก อยากให้มาลองมาทานกันนะค่ะ ถ้าไม่เคยทานแนวนี้แล้วอยากลอง หรือชอบแนวนี้แต่หาทานยาก อยากแนะนำให้มาจริงๆค่ะ